৮ম শতাব্দীতে মুসলিম ইতিহাসের সময়রেখা

৭০১: ইরাকে ইবনে আল-আশআসের বিদ্রোহ, দাইর আল-জামাজিমের যুদ্ধ সংঘটিত। ৭০৩: ষষ্ঠ শিয়া ইমাম জাফর আল-সাদিকের জন্ম। ৭০৫: আবদুল মালিক ইবনে মারওয়ানের মৃত্যু। প্রথম আল-ওয়ালিদ কর্তৃক খলিফার দায়িত্বগ্রহণ। ৭১১: তারিক বিন জিয়াদ কর্তৃক স্পেন এবং কুতাইবা ইবনে মুসলিম কর্তৃক মাওয়ারাননহর বিজয়। ৭১২: মুহাম্মদ বিন কাসিম কর্তৃক সিন্ধু বিজয়। ৭১৩: চতুর্থ শিয়া ইমাম আলি ইবনে হুসাইন নিহত। মুহাম্মদ আল-বাকির পঞ্চম শিয়া ইমাম হন। মুলতান বিজয়। ৭১৫: প্রথম ওয়ালিদের মৃত্যু। সুলাইমান ইবনে আবদুল মালিক উমাইয়া খলিফা হন। ৭১৭: কনস্টান্টিনোপলে দ্বিতীয় আরব অবরোধ। খলিফা সুলাইমানের মৃত্যু। দ্বিতীয় উমর খলিফা হন। ৭১৮: কনস্টান্টিনোপলে দ্বিতীয় আরব অবরোধ সমাপ্ত। ৭২০: দ্বিতীয় উমরের মৃত্যু। দ্বিতীয় ইয়াজিদ খলিফা হন। ৭২১: কুরসুলের নেতৃত্বে মাওয়ারাননহরে প্রথম তুরগেশ আক্রমণ। ৭২৪: দ্বিতীয় ইয়াজিদের মৃত্যু। হিশাম ইবনে আবদুল মালিক খলিফা হন। তুরগেশের কাছে মুসলিম ইবনে সাইদ আল-কিলাবির পরাজয়। ৭২৫: ফ্রান্সে মুসলিমদের নিমস বিজয়। ৭২৯: বাইকান্দের যুদ্ধে আশরাস ইবনে আবদুল্লাহ আল-সুলামির নেতৃত্ব খোরাসানি বাহিনী তুরগেশের বিরুদ্ধে স্বল্প সাফল্য লাভ করে এবং বুখারা পুনরুদ্ধার হয়। পিছু হটা তুরগেশ বাহিনী কামারজা অবরোধ করে। ৭৩০: উত্তরপশ্চিম ইরানে খাজারদের আক্রমণ এবং মার্জ‌ আরদাবিলের যুদ্ধে উমাইয়া বাহিনীর পরাজয়। আরব গভর্নর আল-জাররাহ আল-হাকামি নিহত হন এবং সংক্ষিপ্তকালের জন্য শহর খাজারদের অধীনস্থ হয়। ৭৩১: তুরগেশের বিরুদ্ধে গিরিপথের যুদ্ধে খোরাসানি আরব বাহিনী তীব্র ক্ষয়ক্ষতির সম্মুখীন হয়। বাড়তি সহায়তার জন্য ২০,০০০ ইরাকি সৈনিক প্রেরিত হয়। ৭৩২: ফ্রান্সে টুর্সে‌র যুদ্ধ সংঘটিত। ৭৩৪: আল-হারিস ইবনে সুরাইজের বিদ্রোহ। ৭৩৫: আসাদ ইবনে আবদুল্লাহ আল-কারসির খোরাসান আগমন এবং আল-হারিসের বিদ্রোহ দমন। ৭৩৭: ফ্রান্সের আভিগননে মুসলিমরা বাধাগ্রস্ত হয়। ৭৩৭: হাজের তারখানের নেতৃত্বাধীন খাজার বাহিনীকে মারওয়ান ইবনে মুহাম্মদ পরাজিত করেন। আতিল অধিকৃত হয়। ৭৩৭: খারিস্তানের যুদ্ধে আসাদ ইবনে আবদুল্লাহ আল-কারসি খোরাসানে তুরগেশ আক্রমণ প্রতিহত করেন। ৭৪০: জায়েদ ইবনে আলির নেতৃত্বে জায়েদি বিদ্রোহ। জায়েদ নিহত৷ তার পুত্র ইয়াহিয়া জায়েদিদের ইমাম হন৷ উত্তর আফ্রিকায় বার্বা‌র বিদ্রোহ। আশরাফের যুদ্ধ সংঘটিত। বাইজেন্টাইনদের বিরুদ্ধে এক্রোইননের যুদ্ধ সংঘটিত। ৭৪১: উত্তর আফ্রিকায় বাগদুরার যুদ্ধ। ৭৪২: কাইরুয়ানের মুসলিম শাসন পুনপ্রতিষ্ঠা। ৭৪৩: মুহাম্মদ আল-বাকির বিষপ্রয়োগে নিহত। জাফর আল-সাদিক শিয়া ইমাম হন। খলিফা হিশামের মৃত্যু ও দ্বিতীয় আল-ওয়ালিদের খিলাফত লাভ। ইয়াহিয়া ইবনে জাইদের নেতৃত্বে খোরাসানে শিয়া বিদ্রোহ। ইয়াহিয়া নিহত৷ ৭৪৪: দ্বিতীয় আল-ওয়ালিদ ক্ষমতাচ্যুত। তৃতীয় ইয়াজিদ কর্তৃক খিলাফত লাভ ও একই বছরে মৃত্যু। ইবরাহিম ইবনুল ওয়ালিদ কর্তৃক খিলাফভ লাভ এবং একই বছরে ক্ষমতাচ্যুত। আইন আল জুরের যুদ্ধ সংঘটিত। দ্বিতীয় মারওয়ান কর্তৃক খিলাফত লাভ। ৭৪৫: সপ্তম শিয়া ইমাম মুসা আল-কাজিমের জন্ম (ইসমাইলি শিয়াদের মতে ইসমাইল ইবনে জাফর সপ্তম ইমাম)। খারিজিদের হাতে কুফা ও মসুল অধিকৃত। ৭৪৬: রুপার থুথার যুদ্ধ সংঘটিত। কুফা ও মসুল দ্বিতীয় মারওয়ান কর্তৃক অধিকৃত। ৭৪৭: খোরাসানে আবু মুসলিমের বিদ্রোহ। ৭৪৮: রাইয়ের যুদ্ধ। ৭৪৯: ইসফাহানের যুদ্ধ সংঘটিত। আব্বাসীয়দের হাতে কুফা অধিকার। আস-সাফাহ কুফায় প্রথম আব্বাসীয় খলিফা হন। ৭৫০: জাবের যুদ্ধ সংঘটিত। দামেস্কের পতন। উমাইয়াদের পতন। ৭৫১: আব্বাসীয়দের ওয়াসিত বিজয়। মন্ত্রী আবু সালামা নিহত। ৭৫১: তালাসের যুদ্ধে আব্বাসীয় বাহিনী চীনের ট্যাং রাজবংশকে পরাজিত করে। ৭৫৪: আস-সাফাহর মৃত্যু। আল-মনসুর কর্তৃক খিলাফত লাভ। আল-মনসুরের চাচা আবদুল্লাহ ইবনে আলির বিদ্রোহ। ৭৫৫: আবু মুসলিম নিহত। খোরাসানে সুনবাদের বিদ্রোহ। ৭৫৬: প্রথম আবদুর রহমান স্পেনে উমাইয়া রাষ্ট্র স্থাপন করেন। ৭৫৮: রাস তারখানের অধীনে খাজার বাহিনীর আক্রমণ এবং সাময়িকভাবে আজারবাইজান ও আরান অধিকার। ৭৫৯: আব্বাসীয়দের তাবারিস্তান বিজয়। ৭৬২: মুহাম্মদ আল-নাফস আল-জাকারিয়ার বিদ্রোহ। মুহাম্মদ নিহত৷ ৭৬৩: ইবরাহিন ইবনে আব্দুল্লাহ নিহত৷ আলীয় বিদ্রোহের পরিসমাপ্তি৷ বাগদাদ প্রতিষ্ঠা। স্পেনে আব্বাসীয়দের পরাজয়। ৭৬৫: জাফর আল-সাদিক বিষপ্রয়োগের ফলে নিহত। মুসা আল-কাজিম পরবর্তী ইমাম হন। অষ্টম ইমাম আলি আল-রিদার জন্মগ্রহণ। ৭৬৭: ইমাম আবু হানিফার মৃত্যু । ৭৬৮: নেস্টরিয়ান খ্রিষ্টানদের কাছ থেকে মধ্য এশিয়ার সাইরাম শহর অধিকার। ৭৬৭: ইবনে মাদরার কর্তৃক সিজিলমাসায় খারিজি রাষ্ট্র প্রতিষ্ঠা। ৭৭২: উত্তর আফ্রিকায় জানবির যুদ্ধ সংঘটিত। মরক্কোতে রুস্তমি রাষ্ট্র প্রতিষ্ঠা। ৭৭৫: আব্বাসীয় খলিফা আল-মনসুরের মৃত্যু। আল-মাহদির খিলাফত লাভ। ৭৭৭: স্পেনে সারাগোসা অবরোধ। ৭৮২: হারুনুর রশিদ কর্তৃক বাইজেন্টাইনদের বিরুদ্ধে অভিযানে নেতৃত্ব দান। অভিযান কালকেদোন পর্যন্ত পৌছায়। ৭৮৫: খলিফা মাহদির মৃত্যু। আল-হাদির খিলাফত লাভ।।. ৭৮৬: মক্কায় আলিপন্থিদের বিদ্রোহ। ফাখের যুদ্ধে বিদ্রোহ দমন। ৭৮৬: খলিফা হাদির মৃত্যু। হারুনুর রশিদের খিলাফত লাভ। ৭৮৮: মাগরেবে ইদ্রিসি রাজবংশের প্রতিষ্ঠা। স্পেনে প্রথম আবদুর রহমানের মৃত্যু এবং প্রথম হিশামের ক্ষমতালাভ। ৭৯২: দক্ষিণ ফ্রান্স আক্রমণ। ৭৯৬: স্পেনে হিশামের মৃত্যু এবং প্রথম আল-হাকামের ক্ষমতালাভ। ৭৯৯: খাজারদের একটি আক্রমণের পরাজয়। ৮০০: মুসা আল-কাজিম বিষপ্রয়োগের ফলে নিহত হন। আলি আল-রিদা ইমাম হন। উত্তর আফ্রিকায় আগলাবি শাসন প্রতিষ্ঠিত। এই শতাব্দীর শেষ নাগাদ বিশ্বের মুসলিম জনসংখ্যা সমগ্র জনসংখ্যার ২% বৃদ্ধি পায়।